Tartu Teaduspark

Tartu Teaduspark (lühend TTP) on teaduspark, mis asub Tartus. Ta asutati 1992. aastal esimese omalaadse organisatsioonina Balti riikides. 1996. aastal muudeti omandivormi ning Tartu linn ja maakond, Tartu Ülikool, Eesti Maaülikool ja TÜ Füüsika Instituut asutasid Sihtasutuse Tartu Teaduspark. TTP eesmärk on toetada teadus- ja tehnoloogiamahukate ettevõtete teket, arengut ning tegevust, pakkudes infrastruktuuri- ja äriarendusteenust Tartu regioonis. 2014. aasta seisuga tegutses teaduspargi 12 000 ruutmeetril kontori- ja laboripinnal üle 70 ettevõtte. Tartu Teaduspark asub aadressil Riia 181a. Tartu Teaduspargi inkubatsiooniprogrammi ettevõtetest tõstis Briti majandusajakiri Economist 2012. aastal esile kaks: Sportlyzer ja Click & Grow. TTP kodulehe andmeil oli 2014. aastal TTP visioon, et aastal 2013 on Tartu Teaduspark: teadus- ja tehnoloogiamahukate firmade rahvusvaheline kasvukeskus ning regiooni innovatsioonisüsteemi arengumootor. Visiooni saavutamiseks oli TTP püstitanud kuus strateegilist eesmärki Atraktiivse ärikeskkonna loomine kinnisvaraarenduse kaudu; Alustavaid ettevõtjaid toetava inkubatsioonikeskuse arendamine; Kõrgtehnoloogilist tööstust toetavate pooltööstuslike laborite väljaarendamine; Klastrite loomise toetamine ja rahvusvaheliste koostöövõrgustike arendamine; Paindlike finantseerimisskeemide arendamine alustavate ettevõtjate toetamiseks; Innovaatilise organisatsiooni ja inimkapitali arendamine. Tartu Teaduspargi tegevust korraldab alates 1996. aastast Sihtasutus Tartu Teaduspark, mille kõrgeim organ on nõukogu. Tartu Teaduspargi 10-liikmelise nõukogu koosseisu kuulusid alates 2009. aasta juunist: Tartu Linnavalitsust esindajas Karin Jaanson. Tartu Ülikooli poolt olid määratud 4 liiget: Kristjan Haller (Tartu Ülikool), Erik Puura (TÜ Tehnoloogiainstituut), Mart Einasto (TÜ Kliinikum), Teet Jagomägi (AS Regio). Eesti Maaülikooli poolt olid määratud 3 liiget: Anne Luik (EMÜ), Jarmo Tuisk (Majandus- ja Kommunikatsiooniministeerium), Veljo Ipits (AS Salvest). TÜ Füüsika Instituuti esindas Ergo Nõmmiste. Tartu Maavalitsust esindas Margus Hendrikson. 2014. aastal kuulusid TTP nõukokku: Andi Pärn (Eesti Maaülikool) Kajar Lember (Tartu Linnavalitsus) Ando Leppiman (Majandus- ja Kommunikatsiooniministeerium) Erik Puura (TÜ Tehnoloogiainstituut) Margus Hendrikson (Tartu Maavalitsus) Ergo Nõmmiste (TÜ Füüsika Instituut) Veljo Ipits (AS Salvest) Marco Kirm (Tartu Ülikool) Mart Einasto (TÜ Kliinikum) Jaak Anton (Haridus- ja Teadusministeerium) Kaheliikmelises juhatuses olid Toomas Noorem ja Seren Eilmann. Tartu Teaduspargi Inkubatsioonikeskus pakub põhiliselt ärialustusteenuseid, et vähendada idufirmade riske. Tartu Teaduspargist Tartu Teaduspargi kodulehel (vaadatud 28.06.2014) Tartu Teaduspargi koduleht (vaadatud 28.06.2014) Economist kiidab Tartu teaduspargi firmasid Postimees 10. jaanuar 2012 Sihtasutus Tartu Teaduspark Tartu linna kodulehel (vaadatud 28.06.2014) Tartu Teaduspargi koduleht Tartu Teaduspargi 15. aastapäeva juubeliraamat Tartu Teaduspargi Inkubatsioonikeskus Sihtasutus Tartu Teaduspark Tartu linna kodulehel "20 aastat ettevõtluse kodu. Tartu Teaduspark" Tartu Teaduspargi video YouTube'is Marsimaja valmib higi ja vaevaga Postimees 14. mai 2014 Noored mehed teevad 3D-printerit Postimees 1. märts 2013 Tartu Teaduspargil tuleb tagasi maksta 4000 eurot toetusraha Postimees 24. jaanuar 2012 Economist kiidab Tartu teaduspargi firmasid Postimees 10. jaanuar 2012 Tartus valmib sügiseks nanolabor Postimees 28. mai 2011 Tartu teadusparki tuleb mobiililahenduste näidiskeskus Postimees 14. veebruar 2011 Tartu Teaduspargi firmad vilistavad viiendat kuud seadusele Postimees 8. november 2010 TÜ ja Tartu teaduspark loovad ettevõtetele tipptasemel arendustingimused Tartu Ülikooli pressiteade